

**Številka: 042-1/2024-4**

**Datum: 26. 4. 2024**

**S K L E P**

Državna volilna komisija (v nadaljevanju: DVK) je v zvezi z izvedbo posvetovalnih referendumov o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije in o razpisu posvetovalnega referenduma o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo, ki bodo 9. 6. 2024, na 74. seji, 26. 4. 2024,

**sklenila:**

1. **Pri izvedbi** **posvetovalnih referendumov o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije in o razpisu posvetovalnega referenduma o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo, ki bodo 9. 6. 2024, lahko zaupnike za spremljanje dela volilnih organov določijo tudi odgovorne osebe prijavljenih organizatorjev referendumske kampanje.**

O B R A Z L O Ž I T E V

**A.**

1. Na podlagi tretjega odstavka 38. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju ZRLI) DVK lahko določi tudi druge osebe, ki imajo pravico določiti zaupnike za spremljanje dela volilnih organov.

**B.**

1. Za zagotovitev čim večje transparentnosti dela volilnih organov pri izvedbi posvetovalnih referendumov o obravnavi ureditve pravice do pomoči pri prostovoljnem končanju življenja, o uvedbi preferenčnega glasu za volitve poslank in poslancev v Državni zbor Republike Slovenije in o razpisu posvetovalnega referenduma o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo, ki bodo 9. 6. 2024, lahko zaupnike za spremljanje dela volilnih organov določijo tudi odgovorne osebe prijavljenih organizatorjev referendumske kampanje.

**C.**

1. DVK je sprejela ta sklep na podlagi 39. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob in člani dr. Marko Kambič, Mitja Šuligoj, Miroslav Pretnar, Drago Zadergal in namestnica članice Ivana Grgič. Sklep je sprejela soglasno.

Peter Golob

 predsednik